CELEX: 32020D1331
Language: da
Date: 2020-09-15 00:00:00
Title: Den Europæiske Centralbanks afgørelse (EU) 2020/1331 af 15. september 2020 om udpegning af ledere af arbejdsenheder til at vedtage delegerede afgørelser om egnethed og hæderlighed og om ophævelse af afgørelse (EU) 2017/936 (ECB/2020/39)

25.9.2020   
               
               
                  DA
               
               
                  Den Europæiske Unions Tidende
               
               
                  L 312/34
               
            
         DEN EUROPÆISKE CENTRALBANKS AFGØRELSE (EU) 2020/1331
         af 15. september 2020
         om udpegning af ledere af arbejdsenheder til at vedtage delegerede afgørelser om egnethed og hæderlighed og om ophævelse af afgørelse (EU) 2017/936 (ECB/2020/39)
         DIREKTIONEN FOR DEN EUROPÆISKE CENTRALBANK HAR —
         under henvisning til traktaten om Den Europæiske Unions funktionsmåde,
         under henvisning til statutten for Det Europæiske System af Centralbanker og Den Europæiske Centralbank, særlig artikel 11,6,
         under henvisning til Den Europæiske Centralbanks afgørelse (EU) 2017/933 af 16. november 2016 om de generelle rammer for delegation af beslutningstagende beføjelser for retlige instrumenter i forbindelse med tilsynsopgaver (ECB/2016/40) (1), navnlig artikel 4 og 5, og
         under henvisning til Den Europæiske Centralbanks afgørelse (EU) 2017/935 af 16. november 2016 om delegation af beføjelser til at vedtage afgørelser om egnethed og hæderlighed samt vurdere krav til egnethed og hæderlighed (ECB/2016/42) (2), særlig artikel 2,
         ud fra følgende betragtninger:
         
                     (1)
                  
                  
                     For at imødegå det betydelige antal afgørelser, som Den Europæiske Centralbank (ECB) skal vedtage i forbindelse med udførelsen af sine tilsynsopgaver, er der fastsat en procedure for vedtagelsen af specifikke delegerede afgørelser.
                  
               
                     (2)
                  
                  
                     En delegeret afgørelse får virkning efter, at Direktionen har vedtaget en afgørelse om at udpege en eller flere ledere af arbejdsenheder til at træffe afgørelser på grundlag af en delegeret afgørelse.
                  
               
                     (3)
                  
                  
                     Direktionen bør tage højde for vigtigheden af den delegerede afgørelse og antallet af adressater, som de delegerede afgørelser skal sendes til, i forbindelse med udpegningen af ledere af arbejdsenheder.
                  
               
                     (4)
                  
                  
                     Det fastsættes i Den Europæiske Centralbanks afgørelse (EU) 2017/936 (ECB/2017/16) (3), at lederne af arbejdsenhederne skal vedtage delegerede afgørelser i henhold til artikel 2 i afgørelse (EU) 2017/935 (ECB/2016/42).
                  
               
                     (5)
                  
                  
                     Det fremgår af artikel 10, stk. 1, i afgørelse ECB/2004/2 (4), at direktionen træffer afgørelse om antallet, navnet på og den respektive kompetence for hver af ECB's arbejdsenheder.
                  
               
                     (6)
                  
                  
                     Den 1. oktober 2020 foretages der organisatoriske ændringer i ECB's banktilsyn, herunder oprettelse af yderligere to forretningsområder, omfordeling af opgaver og omdøbning af forretningsområder. Afgørelse (EU) 2017/936 (ECB/2017/16) afspejler derfor ikke længere organisationsstrukturen i ECB's banktilsyn.
                  
               
                     (7)
                  
                  
                     Formanden for Tilsynsrådet er blevet hørt om lederne af arbejdsenheder, som beføjelsen til at vedtage afgørelser om egnethed og hæderlighed, bør delegeres til.
                  
               
                     (8)
                  
                  
                     Afgørelse (EU) nr. 2017/936 (ECB/2017/16) bør derfor ophæves —
                  
               VEDTAGET DENNE AFGØRELSE:
         
            Artikel 1
            Delegerede afgørelser om egnethed og hæderlighed
            Delegerede afgørelser i henhold til artikel 2 i afgørelse (EU) 2017/935 (ECB/2016/42) vedtages af generaldirektøren eller vicegeneraldirektøren for Generaldirektoratet for SSM-governance og Daglig Drift, eller hvis de er utilgængelige, lederen af Afdelingen for Fit & Proper-vurderinger og en af følgende ledere af arbejdsenheder:
            
                        a)
                     
                     
                        Generaldirektøren eller en vicegeneraldirektør for Generaldirektoratet for Systemiske og Internationale Banker, hvis tilsynet med den pågældende enhed eller koncern under tilsyn udføres af Generaldirektoratet for Systemiske og Internationale Banker.
                     
                  
                        b)
                     
                     
                        Generaldirektøren eller en vicegeneraldirektør for Generaldirektoratet for Universalbanker og Diversifierede Institutter, hvis tilsynet med den pågældende enhed eller koncern under tilsyn udføres af Generaldirektoratet for Universalbanker og Diversifierede Institutter.
                     
                  
                        c)
                     
                     
                        Generaldirektøren eller en vicegeneraldirektør for Generaldirektoratet for Specialiserede Institutter og Mindre Signifikante Institutter, hvis tilsynet med den pågældende enhed eller koncern under tilsyn udføres af Generaldirektoratet for Specialiserede Institutter og Mindre Signifikante Institutter.
                     
                  
         
            Artikel 2
            Ophævelse og ikrafttræden
            
               1.   Afgørelse (EU) 2017/936 (ECB/2017/16) ophæves.
            
            
               2.   Denne afgørelse træder i kraft den 1. oktober 2020.
            
         
         
            Udfærdiget i Frankfurt am Main, den 15. september 2020.
            
               Christine LAGARDE
               
                  Formand for ECB
               
            
         
         
            (1)  EUT L 141 af 1.6.2017, s. 14.
         
            (2)  EUT L 141 af 1.6.2017, s. 21.
         
            (3)  Den Europæiske Centralbanks afgørelse (EU) 2017/936 af 23. maj 2017 om udpegning af ledere af arbejdsenheder til at vedtage delegerede afgørelser om egnethed og hæderlighed (ECB/2017/16) (EUT L 141 af 1.6.2017, s. 26).
         
            (4)  Afgørelse ECB/2004/2 af 19. februar 2004 om vedtagelse af forretningsordenen for Den Europæiske Centralbank (EUT L 80 af 18.3.2004, s. 33).